"Bażwartuna"… Infermier jappella biex in-nies toqgħod aktar attenta "Bażwartuna". Hekk kiteb infermier hekk kif ġriet l-aħbar li n-numru ta' każi ġodda tela' b'510 każ ieħor, rekord għal pajjiżna. F'messaġġ fuq il-midja soċjali intenzjonat biex iqanqal kuxjenza fin-nies u jibdew jiġu mħarsa b'aktar rettezza l-miżuri u l-linji gwida mill-awtoritajiet tas-saħħa, l-infermier żied jgħid li "Issa ċapċpulna. Mhux għax iddejjaqna li tirringrazzjawna, imma ma tistgħux tirringrazzjawna mingħajr ma tirrispettawna. Tenn jisħaq li "mingħajr sagrifiċċju fejn aħna se nibqgħu jew inkella mmorru għall-agħar. Issa meta nikkrollaw oqogħdu ibku xortikhom. Imbagħad jaf ikun tard wisq."